# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Galwad Ofgem am Fewnbwn ar Daliadau Sefydlog – ymateb Llywodraeth Cymru**  |
| **DYDDIAD**  | **19 Chwefror 2024** |
| **GAN** | **Julie James, Y Gweinidog Newid Hinsawdd a Jane Hutt, Gweinidog Cyfiawnder Cymdeithasol a’r Prif Chwip** |

Yn ddiweddar, cyhoeddodd Ofgem alwad am fewnbwn ar daliadau sefydlog, sef elfennau sefydlog biliau ynni cwsmeriaid. Rydym wedi galw'n rheolaidd ac yn gyson ar Lywodraeth y DU ac Ofgem i ddiwygio taliadau sefydlog. Mae'r taliadau'n sylfaenol annheg i gwsmeriaid incwm isel a defnydd isel, ac mae'r loteri cod post o daliadau yn golygu bod cwsmeriaid yng Ngogledd Cymru yn talu'r taliadau sefydlog uchaf ym Mhrydain Fawr.

Gallwch ddarllen ymateb Llywodraeth Cymru i'r ymgynghoriad yn: [Galwad Ofgem am fewnbwn ar daliadau sefydlog: ymateb Llywodraeth Cymru](https://www.llyw.cymru/galwad-ofgem-am-fewnbwn-ar-daliadau-sefydlog-ymateb-llywodraeth-cymru).

Yn ein hymateb, rydym wedi pwysleisio'r angen brys am adolygiad mwy cyfannol o daliadau

manwerthu i gynnwys diddymu taliadau sefydlog, cyflwyno tariff cymdeithasol a/neu dariff meddygol ac ailgydbwyso costau nwy a thrydan. Rydym yn credu, trwy gymryd agwedd fwy cyflawn, fod cyfle gwirioneddol i osod llwybr tuag at bontio teg ac amgylchedd sy'n fwy cefnogol o fuddsoddiad defnyddwyr mewn technolegau carbon isel. O ystyried y cymhlethdod a'r amserlenni posibl sy'n gysylltiedig â diwygio ar raddfa eang, cam cyntaf da fyddai cydraddoli taliadau sefydlog ar draws gwledydd Prydain.

Byddwn yn parhau i hyrwyddo'r mater hwn ar bob lefel, gan weithio tuag at Gymru decach, gryfach, wyrddach.